Ma d tasnawit deg Tizi Uzzu i yelmed, yewwi-d lbak aseggas n 1968 yelmed tusnakt di tseddawit n lezzayer yessuli-d di 1972. Ihi seg yiseggasen n 1970 d assawen Muḥya yera lwelha-as ɣer tira aladɣa isefra, asefru-ines amezwaru isemma-as  Ayen bɣiɣ yaɣra-t-id sdat n Mulud Mɛemmeri yefka-as tabɣest d wfud akken ad ikemmel deg tira, asmi yella d anelmad ɣer Mulud Mɛemmeri yesmenyif-it aṭas ɣef yinelmaden-is niḍen Taleb rabaḥ yenna-d :  Mɛemmeri iḥemmel aṭas Muḥya, isel i yisefra-ines,assma ara nili jmiɛ yesmuzgut-as s teḍsa, yettaǧǧa-t ad d-yemslay